Universis presentes literas inspecturis frater Milo, humilis prior de Charitate, salutem in Domino. Noveritis quod nos volumus et concedimus quod pitanciarius conventus nostri de Charitate, vice et nomine dicti conventus, percipiat et habeat annuatim, super census nostros de Leporibus qui partiuntur cum dicto conventu, decem solidos monete currentis, in quibus decem solidis Regnaudus de Belneis, domicellus, pro anniversario antecessorum suorum in nostra Charitatis ecclesia faciendo eisdem antea tenebatur, de quibus decem solidis et rebus aliis ad quedam predicta cum dicto Regnaudo permutationem duximus faciendam, sigillum nostrum presentibus apponentes in testimonium hujus rei. Datum anno Domini millesimo ducentesimo septuagesimo tertio, mense novembri.